Peder A. Eidberg

Peder A. Eidberg (født 21. november 1933 i Harstad, død 12. august 2013 i Bærum) var en norsk baptistisk teolog, pedagog og forfatter. Han tok teologisk embetseksamen ved Universitetet i Oslo i 1960, etter å ha studert ved Baptistenes teologiske seminar på Stabekk i Bærum og ved Baptist Theological Seminary, Rüschlikon i Sveits. I 1966 tok han også religionshistorie grunnfag.

I mer enn førti år var han lærer ved Baptistenes Teologiske Seminar, i perioden fra 1985 til 1992 var han rektor. I 1999 tok han teologisk doktorgrad ved Universitetet i Oslo på en avhandling  om Det Norske Baptistsamfunns bakgrunn, tilblivelse, historie og egenart til jubileet i 1902. I forbindelse med dette arbeidet hadde han flere forskningsopphold i utlandet, og i årene 1973 til 1975 var han forskningsstipendiat under NAVF, tilknyttet Teologisk fakultet ved Universitetet i Oslo.

Han har også vært leder av Baptistsamfunnets hovedstyre.

Bibliografi 
 De norske baptisters historie 2003 ISBN 82-510-0381-4
 Det folk som kalles baptister 1998 Doktoravhandling
 Samfund i förändring – baptistisk identitet i Norden    under ett och ett halvt sekel 1997 
 En fagbibliografi 1997 (1. utgave 1992)
 Bergen baptistmenighet 100 år 1970 ISBN 82-990191-0-9
 Bibelsyn och bibeltro 1966

Kilder 
 Magnar Mæland: Peder A. Eidberg 75 år. Omtale i Vårt Land 21. november 2008 side 44.

Eksterne lenker 
 Dr.theol. Peder A. Eidberg på siden Forskning ved Det teologiske fakultet

Norske teologer
Baptistiske pastorer og predikanter
Baptistiske teologer
Norske sakprosaforfattere
Personer fra Harstad kommune
Personer fra Bærum kommune